Gandia posa en marxa una línia d'ajudes al lloguer per pal·liar situacions d'especial vulnerabilitat després de la COVID-19
03 novembre 2020

## Gandia posa en marxa una línia d'ajudes al lloguer per pal·liar situacions d'especial vulnerabilitat després de la COVID-1903 novembre 2020Última actualització: 14 juliol 2025

![](../gestion/img/ao5269-copia.jpg)  
  

El passat mes d'octubre es va publicar al Butlletí Oficial de la província de València la convocatòria per presentar sol·licituds en relació a les subvencions directes, en matèria d'habitatge, per a pal·liar situacions d'especial vulnerabilitat ocasionades per la COVID-19.  
Aquests ajuts van dirigits a persones víctimes de violència de gènere, que hagen estat objecte de desnonament, persones sense llar o altres persones especialment vulnerables.

Tal com ha informat la regidora delegada en matèria d'habitatge, **Amparo Victoria**, l'import de les ajudes que ha de concedir l'Ajuntament consisteix en l'aportació de fons procedents de la Generalitat (més de 85.000 €), a l'empar de la subvenció de caràcter singular i excepcional concedida a l'Ajuntament, en virtut de Decret 60/2020, de 15 de maig, de Consell, d'aprovació de bases reguladores i concessió directa d'ajudes, en matèria d'habitatge, per a pal·liar situacions d'especial vulnerabilitat social per la COVID -19.  
El termini de presentació de sol·licituds finalitza el proper 13 de novembre i la sol·licitud s'haurà de realitzar al web municipal en el següent link:  
[https://gandia.sedelectronica.es/dossier.2.2](https://gandia.sedelectronica.es/dossier.2.2)

Per a més informació les persones interessades poden dirigir-se a l'Oficina d'Habitatge i Regeneració Urbana de Gandia, o telefonant al 96 295 96 88.

"_Seguim treballant en mobilitzar recursos per ajudar als que pitjor ho estan passant durant aquesta crisi. Gràcies a la complicitat de la Generalitat hem posat en marxa aquesta línia d'ajudes que se suma a totes les altres accions que des del març s'han posat en marxa per alleujar la situació de les famílies amb menys recursos_" va declarar Victoria.

[Twittear](https://twitter.com/share)